CELEX: 32006R1016
Language: sl
Date: 2006-07-04 00:00:00
Title: Uredba Komisije (ES) št. 1016/2006 z dne  4. julija 2006  o spremembi Uredbe (ES) št. 1615/2001 o standardu trženja za melone

5.7.2006   
            
            
               SL
            
            
               Uradni list Evropske unije
            
            
               L 183/9
            
         
      UREDBA KOMISIJE (ES) št. 1016/2006
   z dne 4. julija 2006
   o spremembi Uredbe (ES) št. 1615/2001 o standardu trženja za melone
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1), in zlasti člena 2(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1615/2001 (2) določa standard trženja za melone, zlasti glede označevanja.
            
         
               (2)
            
            
               Zaradi jasnosti in zagotovitve preglednosti na mednarodni ravni je treba upoštevati spremembe, ki jih je v standard FFV-23 o trženju in nadzoru tržne kakovosti melon nedavno vnesla delovna skupina za standardizacijo pokvarljivih proizvodov in izboljšanje kakovosti pri Ekonomski komisiji OZN za Evropo (UNECE).
            
         
               (3)
            
            
               Melone se označujejo in tržijo na podlagi njihovega komercialnega tipa. Glavni komercialni tipi so našteti v brošuri, ki jo je izdala Organizacija za gospodarsko sodelovanje in razvoj (OECD) in v kateri je seznam glavnih komercialnih tipov melon skupaj s komentarji in ilustracijami. Namen brošure je olajšati enotno razlago veljavnih standardov in zlasti razlago standarda FFV-23 UNECE, na katerem temelji Uredba (ES) št. 1615/2001.
            
         
               (4)
            
            
               Zato je treba Uredbo (ES) št. 1615/2001 spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1651/2001 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. julija 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).
   
      (2)  UL L 214, 8.8.2001, str. 21. Uredba, kakor je bila nazadnje spremenjena z Uredbo (ES) št. 907/2004 (UL L 163, 30.4.2004, str. 50).
   
      PRILOGA
      V točki VI.B (Določbe o označevanju – Vrsta proizvoda) Priloge k Uredbi (ES) št. 1615/2001 se druga alinea nadomesti z naslednjim besedilom:
      
                  „—
               
               
                  Ime komercialnega tipa (1)
                  
               
            
                  —
               
               
                  Ime sorte (neobvezno).
               
            
         (1)  Glavni komercialni tipi so določeni v publikaciji Programa OECD za uporabo mednarodnih standardov za sadje in zelenjavo ‚Commercial types of melons/Les types commerciaux de melons, OECD, 2006‘, dostopni na spletni strani http://www.oecdbookshop.org“